pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ภูมิภูเบศร” ศูนย์เรียนรู้สมุนไพรและภูมิปัญญาสุขภาพ ชูแนวคิด พึ่งตนเอง อนุรักษ์ สร้างมูลค่าเพิ่ม
วันจันทร์ที่ 10 กันยายน 2561
“ภูมิภูเบศร” ศูนย์เรียนรู้สมุนไพรและภูมิปัญญาสุขภาพ ชูแนวคิด พึ่งตนเอง อนุรักษ์ สร้างมูลค่าเพิ่ม
โรงพยาบาลเจ้าพระยาอภัยภูเบศร เปิด “ภูมิภูเบศร” แหล่งศูนย์การเรียนรู้สมุนไพรและภูมิปัญญาสุขภาพ สร้างความรอบรู้สุขภาพด้วยแพทย์แผนไทย ภายใต้แนวคิด “พึ่งตนเอง อนุรักษ์ สร้างมูลค่าเพิ่ม”
โรงพยาบาลเจ้าพระยาอภัยภูเบศร เปิด “ภูมิภูเบศร” แหล่งศูนย์การเรียนรู้สมุนไพรและภูมิปัญญาสุขภาพ สร้างความรอบรู้สุขภาพด้วยแพทย์แผนไทย ภายใต้แนวคิด “พึ่งตนเอง อนุรักษ์ สร้างมูลค่าเพิ่ม”
วันนี้ (10 กันยายน 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยคณะที่ปรึกษา ผู้ว่าราชการจังหวัดปราจีนบุรี และผู้บริหาร เปิดพิพิธภัณฑ์หมอไทย (หมื่นชํานาญแพทยา) ซึ่งเป็นองค์ประกอบหนึ่งของภูมิภูเบศร ศูนย์การเรียนรู้สมุนไพรและภูมิปัญญาสุขภาพ ตําบลบางเดชะ อําเภอเมือง จังหวัดปราจีนบุรี และให้สัมภาษณ์ว่า ภูมิภูเบศร ศูนย์การเรียนรู้สมุนไพรและภูมิปัญญาสุขภาพ จังหวัดปราจีนบุรี 1 ใน 13 จังหวัดที่รัฐบาลกําหนดให้เป็นเมืองสมุนไพร (Herbal City) รองรับนโยบายการปฏิรูประบบสุขภาพด้านการสร้างความรอบรู้ด้านสุขภาพ (Health Literacy) ภายใต้แนวคิด พึ่งตนเอง อนุรักษ์ สร้างมูลค่าเพิ่ม เพื่อให้ประชาชนมีการพึ่งตนเอง สามารถดูแลอาการเจ็บป่วยเบื้องต้นด้วยสมุนไพรและศาสตร์การแพทย์แผนไทย เป็นการอนุรักษ์ภูมิปัญญา ศาสตร์การแพทย์แผนไทย การแพทย์พื้นบ้าน และพันธุ์พืชสมุนไพรที่กําลังสูญหาย อีกทั้งเป็นการสร้างมูลค่าเพิ่ม ให้สมุนไพรและภูมิปัญญาไทยผ่านนวัตกรรมผลิตภัณฑ์สมุนไพร ช่วยให้เกิดความมั่นคงทางเศรษฐกิจในระดับชุมชน และประเทศ
สําหรับพิพิธภัณฑ์หมอไทย (หมื่นชํานาญแพทยา)เป็นเรือนไม้เดิมของหมอพลอย หมอหลวงในรัชกาลที่ 5 อายุกว่า 100 ปี เป็นการใช้ศาสตร์การดูแลสุขภาพทําให้บ้านเป็นยา สร้างความสมดุลให้กับธาตุทั้ง 4 ของร่างกาย จัดแสดงประวัติหมอไทยผ่านชีวิตหมอพลอย นิทรรศการเครื่องยาไทย นิทรรศการการแพทย์ 3 ระบบ คือ การแพทย์เชิงระบบ การแพทย์เหนือธรรมชาติ การแพทย์พื้นบ้าน และการคูณธาตุเจียดยาปรับธาตุเฉพาะราย ซึ่งเป็นส่วนหนึ่งของภูมิภูเบศร ที่โรงพยาบาลเจ้าพระยาอภัยภูเบศร ต้องการให้ผู้ใช้บริการได้เห็นความสําคัญของรากฐานภูมิปัญญาการดูแลสุขภาพคนไทยสมัยโบราณ นอกจากนี้ ยังมีส่วนที่เป็นสวนสมุนไพร เป็นแหล่งเรียนรู้และการฝึกอบรมหลักสูตรต่าง ๆ ของภูมิภูเบศร มีการจัดสวนตามกลุ่มโรค/อาการ ตามกลุ่มรสสมุนไพร ซึ่งเป็นตัวกําหนดสรรพคุณของยา สมุนไพรให้สี ให้กลิ่นหอมที่มักใช้ในตํารับยาไทยช่วยให้จิตใจสงบ ผ่อนคลาย สมุนไพรผักสวนครัว และสมุนไพรสีดําที่คนไทยเชื่อว่าช่วยขับไล่สิ่งไม่ดี และมีส่วนสําหรับการจัดฝึกอบรมแก่ประชาชน บุคลากรการแพทย์ นักเรียน/นักศึกษา และผู้สนใจ โดยใช้หลักสูตรที่เน้นการฝึกปฏิบัติที่ใช้ได้จริง โดยขณะนี้ การก่อสร้างศูนย์การเรียนรู้ภูมิภูเบศร แล้วเสร็จประมาณร้อยละ 70
รัฐบาลไทย-ข่าวทำเนียบรัฐบาล-สมอ. ขับเคลื่อนมาตรฐานผลิตภัณฑ์ชุมชนเตรียมความพร้อมสู่ 4.0
วันพุธที่ 14 พฤศจิกายน 2561
สมอ. ขับเคลื่อนมาตรฐานผลิตภัณฑ์ชุมชนเตรียมความพร้อมสู่ 4.0
สมอ. จัดสัมมนาขับเคลื่อนและพัฒนางานมาตรฐานผลิตภัณฑ์ชุมชนในยุคดิจิทัล เตรียมความพร้อมบุคลากร มผช. ตามนโยบาย Thailand 4.0
นายพสุ โลหารชุน ปลัดกระทรวงอุตสาหกรรม เปิดเผยภายหลังเป็นประธานในพิธีเปิดการสัมมนาเชิงปฏิบัติการ เรื่อง “การขับเคลื่อนและพัฒนาด้านการมาตรฐานผลิตภัณฑ์ชุมชนในยุคดิจิทัล” ว่า กระทรวงอุตสาหกรรม โดย สมอ. ได้ถ่ายโอนงานการรับรองมาตรฐานผลิตภัณฑ์ชุมชนให้สํานักงานอุตสาหกรรมทั้ง 76 จังหวัด ดําเนินการเป็นหน่วยรับรองมาตรฐานผลิตภัณฑ์ชุมชนระดับจังหวัด และ สมอ. ได้ปรับปรุงหลักเกณฑ์และเงื่อนไขในการรับรองคุณภาพผลิตภัณฑ์ชุมชน ตามแผนยกระดับการบริการภาครัฐ ระยะที่ 2 ตาม พ.ร.บ.การอํานวยความสะดวกในการพิจารณาอนุญาตของทางราชการ พ.ศ. 2558 ปรับปรุงคู่มือประชาชน : การรับรองมาตรฐานผลิตภัณฑ์ชุมชน โดยลดระยะเวลาในการดําเนินการจาก 73 วันทําการ เป็น 49 วันทําการ ซึ่งจากผลการดําเนินงานที่ผ่านมาในปี 2561 พบว่า ยังมีปัญหาอุปสรรคในการปฏิบัติงานที่เกิดจากสาเหตุปัจจัยต่างๆ ที่ต้องนํามาทบทวน วิเคราะห์ และแก้ไขปัญหาร่วมกัน ประกอบกับ สมอ. มีแผนการนําเทคโนโลยีสารสนเทศมาใช้ปรับปรุงพัฒนากระบวนการทํางาน เพื่อปรับตัวเข้าสู่ยุครัฐบาลดิจิทัล ตามนโยบาย THAILAND 4.0 สมอ. จึงได้จัดการสัมมนาเพื่อเตรียมความพร้อมบุคลากรที่ดําเนินงานด้านมาตรฐานผลิตภัณฑ์ชุมชนจากสํานักงานอุตสาหกรรมจังหวัด (สอจ.) ทั่วประเทศขึ้นในวันนี้
นายวันชัย พนมชัย รองเลขาธิการ รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า การสัมมนาในวันนี้นอกจากจะมอบนโยบายให้ สอจ. เพื่อเป็นแนวทางในการปฏิบัติแล้ว ยังเป็นการชี้แจงและทําความเข้าใจร่วมกันเพื่อให้การดําเนินงานของ สมอ. เป็นไปในทิศทางเดียวกันอย่างถูกต้อง ตลอดจนเสริมสร้างทักษะความรู้เชิงวิชาการและแนวความคิดพัฒนางานในยุคดิจิทัลให้ผู้ปฏิบัติงานที่เกี่ยวข้องกับมาตรฐานผลิตภัณฑ์ชุมชน ซึ่งเป็นกลไกสําคัญในการขับเคลื่อนโครงการมาตรฐานผลิตภัณฑ์ชุมชนให้บรรลุเป้าประสงค์ที่กําหนดไว้อย่างมีประสิทธิภาพยิ่งขึ้น สําหรับผลการดําเนินงานด้านมาตรฐานผลิตภัณฑ์ชุมชนที่  ผ่านมา สมอ. กําหนดมาตรฐานผลิตภัณฑ์ชุมชน จํานวน 1,263 มาตรฐาน และมีผู้ผลิตชุมชนได้รับการรับรองแล้ว จํานวน 82,861 ราย
นอกจากนี้ สมอ. ยังคงมีโครงการพัฒนาผู้ผลิตชุมชนในด้านมาตรฐานต่างๆ อย่างต่อเนื่องเพื่อให้ทันเทคโนโลยีที่มีการเปลี่ยนแปลงอย่างรวดเร็ว ผู้บริโภคก็มีพฤติกรรมการซื้อที่เปลี่ยนไปเช่นกัน ผู้ผลิตชุมชนจึงต้องมีการปรับตัว และพัฒนาตนเองให้ทันต่อการเปลี่ยนแปลงดังกล่าว ซึ่ง สมอ. ก็เป็นอีกหนึ่งหน่วยงานที่พร้อมให้ความช่วยเหลือในการพัฒนาผู้ผลิตชุมชนด้วยการมาตรฐาน เพื่อให้ผลิตภัณฑ์ชุมชนของไทยมีคุณภาพน่าเชื่อถือ สร้างความมั่นใจให้กับผู้ซื้อทั้งภายในประเทศและต่างประเทศ ตลอดจนเพิ่มขีดความสามารถในการแข่งขันได้ในตลาดโลกอีกด้วย
ทั้งนี้ สมอ. ขอเชิญชวนให้ติดตามข่าวสารด้านการมาตรฐานจาก สมอ. ที่สะดวกและรวดเร็วที่ www.tisi.go.th และ www.facebook.com/tisiofficial ท่านจะไม่พลาดข่าวสารความเคลื่อนไหวที่เป็นประโยชน์ทั้งต่อผู้ประกอบการและผู้บริโภค
รัฐบาลไทย-ข่าวทำเนียบรัฐบาล-“บิ๊กอู๋”พบปะเอกอัครราชทูต ณ กรุงโซล ขยายตลาดแรงงานไทยในเกาหลี
วันศุกร์ที่ 28 กันยายน 2561
“บิ๊กอู๋”พบปะเอกอัครราชทูต ณ กรุงโซล ขยายตลาดแรงงานไทยในเกาหลี
รมว.แรงงาน เดินทางไปราชการเผยแพร่และขยายตลาดแรงงานไทย ณ สาธารณรัฐเกาหลี พบปะเอกอัครราชทูต มอบประกาศเกียรติคุณ อสร.ดีเด่น และมอบนโนบายฝ่ายแรงงาน ณ กรุงโซล
เมื่อวันที่ 26 กันยายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และคณะเดินทางไปราชการ ณ สาธารณรัฐเกาหลี เพื่อเผยแพร่และขยายตลาดแรงงานไทย โดยได้พบปะและหารือข้อราชการกับนายสิงห์ทอง ลาภพิเศษพันธ์ เอกอัครราชทูต ณ กรุงโซล และมอบประกาศเกียรติคุณอาสาสมัครแรงงานดีเด่น ประจําปี 2561 จากนั้นได้ตรวจเยี่ยมและมอบนโยบายแก่ฝ่ายแรงงาน ประจําสถานเอกอัครราชทูต ณ กรุงโซล
ทั้งนี้ สาธารณรัฐเกาหลีมีนโยบายการจ้างแรงงานต่างชาติ โดยอนุญาตให้แรงงานต่างชาติเข้ามาทํางานด้วยระบบ (Employment Permit System : EPS) มาตั้งแต่ปี 2547 เพื่อคุ้มครองโอกาสในการทํางานของคนเกาหลี และแก้ปัญหาการขาดแคลนแรงงานในสถานประกอบการขนาดกลางและขนาดย่อม (SMEs) โดยอนุญาตให้นายจ้างที่ไม่สามารถว่าจ้างแรงงานในประเทศ สามารถว่าจ้างแรงงานต่างด้าวในจํานวนที่เหมาะสมอย่างถูกกฎหมาย เพื่อป้องกันการละเมิดสิทธิมนุษยชนของแรงงานต่างชาติ ซึ่งกระทรวงการจ้างงานและแรงงานสาธารณรัฐเกาหลีจะเป็นผู้คัดเลือกประเทศผู้ส่งแรงงานและกําหนดโควตาของแรงงานต่างชาติแต่ละปี รวมทั้งกําหนดเพดานการจัดส่งแรงงานต่างชาติแต่ละประเทศ ซึ่งสาขาอาชีพที่อนุญาตให้ทํางานภายใต้ระบบ EPS ได้แก่ การผลิต ก่อสร้าง เกษตรและปศุสัตว์ ประมง และการบริการ เป็นต้น
จากข้อมูลสํานักงานตรวจคนเข้าเมืองสาธารณรัฐเกาหลี ณ เดือนสิงหาคม 2561 พบว่า มีคนไทยพํานักในสาธารณรัฐเกาหลี จํานวน 188,202 คน เป็นแรงงานจํานวน 24,774 คน โดยมีแรงงานไปทํางานอย่างถูกต้อง จํานวน 21,384 คน
“การหารือข้อราชการที่สาธารณรัฐเกาหลีในครั้งนี้จะได้ตรวจเยี่ยมแรงงานไทยที่ทํางานอยู่ในเกาหลี พร้อมหารือกับทางการเกาหลี เพื่อหาแนวทางแก้ไขปัญหาแรงงานไทยลักลอบทํางานในเกาหลีผิดกฎหมาย รวมทั้งการหารือเพื่อขยายตลาดแรงงานไทยในเกาหลีอีกด้วย”พล.ต.อ.อดุลย์ฯ กล่าวในท้ายสุด
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ภาพและข้อมูล/
26 กันยายน 2561
รัฐบาลไทย-ข่าวทำเนียบรัฐบาล-กรมประมงชี้แจงการแก้ปัญหาแรงงานประมงและ IUU
วันเสาร์ที่ 26 พฤษภาคม 2561
กรมประมงชี้แจงการแก้ปัญหาแรงงานประมงและ IUU
กรมประมงชี้แจงการแก้ปัญหาแรงงานประมงและ IUU
วันที่ 18 พฤษภาคม 2561 นายอดิศร พร้อมเทพ อธิบดีกรมประมง กระทรวงเกษตรและสหกรณ์ ชี้แจงการแก้ปัญหาแรงงานประมงและ IUU ที่มีการนําเสนอในสื่อ voice tv มีสาระสําคัญว่าเครือข่ายประมงพื้นบ้านร่วมกับองค์กรภาคประชาสังคมด้านแรงงาน เปิดเผยผลการวิจัยเกี่ยวกับสิทธิของแรงงานประมงและการทําประมงแบบไม่ยั่งยืน
กรมประมง ขอชี้แจงการดําเนินการ ดังนี้
1. ด้านสิทธิของแรงงาน : ประเด็นกรณีเวลาพักของแรงงาน หน่วยงานที่เกี่ยวข้องตรวจตระหนักดีในปัญหาดังกล่าวจึงได้มีการกําหนดให้ไต๋เรือ (ผู้ควบคุมเรือ) มีการจัดทําหลักฐานเวลาพักของแรงงาน เพื่อให้พนักงานตรวจแรงงานตรวจสอบ และได้มีการสุ่มตรวจสอบการดําเนินการดังกล่าวเมื่อมีการเข้ามาหลังจากการทําการประมง นอกจากนี้ยังมีการตรวจเรือกลางทะเลโดยหน่วยตรวจกลางทะเลของกรมประมง เรือลาดตระเวนของ ศรชล. ตํารวจน้ํา เรือของกรมทรัพยากรธรรมชาติและชายฝั่งอีกด้วย ตลอดจนได้มีการประชาสัมพันธ์ให้แรงงาน หรือผู้ที่พบเห็นว่า แรงงานได้รับการปฏิบัติไม่ถูกต้องขอให้แจ้งเจ้าหน้าที่ทุกหน่วยงานได้โดยตรง
2. ด้านการทําประมงแบบไม่ยั่งยืน : ประเด็นการทําประมงอวนลากและอวนล้อมปั่นไฟกลางคืน กรมประมงตระหนักดีว่าเครื่องมือประมงทั้ง 2 ประเภท เป็นเครื่องมือที่มีประสิทธิภาพสูง จึงได้มีการควบคุมทั้ง “จํานวนใบอนุญาตพาณิชย์” และ “วิธีทําการประมง” โดยมีการกําหนดขนาดช่องตาอวนก้นถุงของอวนลาก ซึ่งต้องมากกว่า 4 เซนติเมตร ขึ้นไป หรือกรณีอวนล้อมปั่นไฟต้องมีขนาดตาอวนช่องตาอวนไม่น้อยกว่า 2.5 เซนติเมตรขึ้นไป มีการกําหนดพื้นที่ประมงชายฝั่ง ซึ่งห้ามเรือประมงพาณิชย์ซึ่งรวมถึงเครื่องมืออวนลาก และอวนล้อมปั่นไฟเข้ามาทําการประมง และในการออกใบอนุญาตประมงพาณิชย์ปีการประมง 2561 – 2562 ได้มีการกําหนดมาตรฐานเครื่องมือประมง เพื่อป้องกันการดัดแปลงหรือปรับปรุงเครื่องมือประมงให้ผิดไปจากที่กําหนดด้วยเพื่อประโยชน์ในการบริหารจัดการทรัพยากรสัตว์น้ํา
3. ด้านการแก้ไขปัญหา IUU : กรมประมงขอชี้แจงว่า ภายใต้พระราชกําหนดการประมง พ.ศ. 2558 มีวัตถุประสงค์เพื่อการบริหารจัดการทรัพยากรทะเลให้เกิดความยั่งยืนและป้องกันการทําประมงที่ผิดกฎหมาย ดังนั้น มาตรการต่างๆ ที่ภาครัฐได้กําหนดขึ้นมานั้น อาทิ มาตรการปิดอ่าวฯ มาตรการควบคุมการลงแรงประมง การควบคุมเครื่องมือที่ใช้ทําการประมง การกําหนดค่า MSY มาตรการให้เรือที่มีขนาดตั้งแต่ 30 ตันกรอสขึ้นไปติดตั้ง VMS การควบคุมการแจ้งเข้าออกเรือประมง ฯลฯ เป็นการบริหารจัดการทรัพยากรเพื่อให้เกิดประโยชน์สูงสุดและยั่งยืน และนอกจากนี้ได้มีการออกพระราชกําหนด แก้ไขเพิ่มเติมพระราชบัญญัติเรือไทย พุทธศักราช 2481พ.ศ. 2561 เพื่อให้การควบคุม “เรือประมง” ทั้งในเรื่องการจดทะเบียนเรือเพิ่ม การเปลี่ยนแปลงประเภทเรือ การทําลายเรือให้มีประสิทธิภาพมากยิ่งขึ้น
ทั้งนี้ การดําเนินการของภาครัฐและความร่วมมือกันระหว่างหลายหน่วยงาน ในการที่จะเร่งแก้ไขปัญหาการทําประมงผิดกฎหมายและปัญหาแรงงานภาคการประมงไม่ให้เกิดการเอารัดเอาเปรียบทั้งแรงงานประมงไทยและแรงงานประมงต่างด้าว เพื่อขับเคลื่อนการประมงของไทยให้เกิดความยั่งยืน
----------------------------
รัฐบาลไทย-ข่าวทำเนียบรัฐบาล-เฮ! ทั่วไทย“บิ๊กอู๋”จัดแพ็กเกจ ‘9 ชื่นบาน แรงงานชื่นใจ’ ส่งความสุขปี 61
วันพฤหัสบดีที่ 21 ธันวาคม 2560
เฮ! ทั่วไทย“บิ๊กอู๋”จัดแพ็กเกจ ‘9 ชื่นบาน แรงงานชื่นใจ’ ส่งความสุขปี 61
“รัฐมนตรีแรงงาน”แถลงข่าวส่งความสุขรับปี 61 มอบแพ็กเกจ“9 ชื่นบาน แรงงานชื่นใจ”
เป็นของขวัญปีใหม่ให้ลูกจ้าง นายจ้าง ผู้ประกันตน และประชาชนทั่วประเทศ
“รัฐมนตรีแรงงาน”แถลงข่าวส่งความสุขรับปี 61 มอบแพ็กเกจ“9 ชื่นบาน แรงงานชื่นใจ”
เป็นของขวัญปีใหม่ให้ลูกจ้าง นายจ้าง ผู้ประกันตน และประชาชนทั่วประเทศ จัดทีมช่างแรงงานบริการตรวจสภาพรถช่วงปีใหม่ จัดบริการช่างประชารัฐซ่อมอุปกรณ์เครื่องใช้ในครัวเรือน เพิ่มช่องทางหางานให้ง่ายขึ้น ให้ผู้ประกันตนกู้ซื้อบ้านดอกเบี้ยคงที่ 3 ปี เพิ่มเงินสงเคราะห์บุตรและสิทธิผู้ประกันตนม.40 เปิดให้ยื่นคําร้องออนไลน์ แอพพลิเคชั่นรู้เท่าทันออฟฟิศ ซินโดรม และมีเครือข่ายอาสาสมัครแรงงานกรุงเทพมหานคร
วันนี้ (21 ธ.ค.60) ที่กระทรวงแรงงาน พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการแถลงข่าวกระทรวงแรงงานส่งความสุขปี 2561 พร้อมด้วย นายจรินทร์ จักกะพาก ปลัดกระทรวงแรงงาน และผู้บริหารระดับสูงกระทรวงแรงงาน สําหรับของขวัญปีใหม่ที่กระทรวงแรงงานมอบให้แก่พี่น้องผู้ใช้แรงงาน ลูกจ้าง นายจ้าง และประชาชนทั่วไป ในปีนี้มีจํานวน 9 ชิ้น ภายใต้แนวคิด “9 ชื่นบาน แรงงานชื่นใจ”ประกอบด้วย 1) ชื่นชอบ ช่างแรงงาน บริการตรวจสภาพ ซ่อมบํารุงรถยนต์ จักรยานยนต์ 77 จุดทั่วประเทศ ระหว่างวันที่ 29 ธ.ค.60 - 4 ม.ค.60 2) ชื่นชม ช่างประชารัฐ บริการซ่อมอุปกรณ์เครื่องใช้ในครัวเรือนราคาถูก เต็มใจบริการด้วยคุณภาพมาตรฐานกระทรวงแรงงานทั่วประเทศกว่า 1,000 คน 3) ชื่นมื่น มีงานทํา จับคู่คนให้ตรงกับงาน จัดหางานให้ตรงใจรวมงานคนพิการ คนสูงวัย 70,000 อัตรา โดยมีตําแหน่งงานของผู้สูงวัย 2,500 อัตรา 4) ชื่นบาน บ้านประชารัฐ ให้ผู้ประกันตนกู้เงินซื้อบ้าน ดอกเบี้ยต่ํา 3% คงที่ 3 ปี รายละไม่เกิน 1 ล้านบาท จาก 3 ธนาคาร คือ ธอส.ออมสิน และกรุงไทย 5) ชื่นใจ ค่าเลี้ยงดูบุตร เพิ่มเงินสงเคราะห์บุตรแก่ผู้ประกันตนจากเดิม 400 เป็น 600 บาท ต่อคน/เดือนคราวละไม่เกิน 3 คน มีผู้ประกันตนได้รับประโยชน์ 1,200,000 คน
รัฐมนตรีว่าการกระทรวงแรงงาน กล่าวต่อว่าชิ้นที่ 6) ชื่นจิต สิทธิผู้ประกันตน เพิ่มสิทธิผู้ประกันตนแบบสมัครใจ (ม.40) 2.4 ล้านคน โดยเพิ่มเงินทดแทนขาดรายได้และเงินสงเคราะห์กรณีตาย เพิ่มทางเลิกใหม่
รับเงินทดแทนขาดรายได้ ทุพพลภาพ ค่าทําศพ สงเคราะห์บุตร และบําเหน็จชราภาพ 7) ชื่นสุข เรียกรับสิทธิ ทางเว็บไซต์ www.labour.go.th ให้บริการลูกจ้างยื่นคําร้องออนไลน์ และสายด่วน 1506 8) ชื่นชีวา ไร้โรคหน้าจอ มอบแอพพลิเคชั่นเพื่อรู้เท่าทันออฟฟิศ ซินโดรม ส่งเสริมสภาพแวดล้อมการทํางานที่เอื้อต่อการทํางานอย่างปลอดภัย และสร้างหน่วยงานต้นแบบ “ทํางานปลอดภัยไร้อาการ Office Syndrome”และ 9) ชื่นตา อาสาแรงงาน เครือข่ายบริการด้านแรงงานระดับชุมชน เพิ่มอาสาสมัครแรงงานในพื้นที่ กทม.50 เขตรวม 253 คน จากเดิมทุกจังหวัดกว่า 7,200 คน ทําหน้าที่เป็นสื่อกลางในการประชาสัมพันธ์เผยแพร่ข้อมูลข่าวสารด้านแรงงาน ซึ่งของขวัญ 9 ชิ้นนี้ กระทรวงแรงงานตั้งใจมอบให้เพื่อ“ชาวไทยชื่นบาน แรงงานชื่นใจ”
------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
21 ธันวาคม 2560
รัฐบาลไทย-ข่าวทำเนียบรัฐบาล-ไทย-สมาพันธรัฐสวิสฯ พร้อมผลักดันความร่วมมือระหว่างกันให้มีพลวัตมากขึ้นในทุกมิติ
วันจันทร์ที่ 3 กุมภาพันธ์ 2563
ไทย-สมาพันธรัฐสวิสฯ พร้อมผลักดันความร่วมมือระหว่างกันให้มีพลวัตมากขึ้นในทุกมิติ
ไทย-สมาพันธรัฐสวิสฯ พร้อมผลักดันความร่วมมือระหว่างกันให้มีพลวัตมากขึ้นในทุกมิติ
วันนี้ (3 กุมภาพันธ์ 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นางเฮเลเนอ บุดลีเกอร์ อาร์ทิเอดา (H.E. Mrs. Helene Budliger Artieda) เอกอัครราชทูตสมาพันธรัฐสวิสประจําประเทศไทย เข้าเยี่ยมคารวะ นายเทวัญ ลิปตพัลลภ รัฐมนตรีประจําสํานักนายกรัฐมนตรี เนื่องในโอกาสเข้ารับหน้าที่ สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับเอกอัครราชทูตสมาพันธรัฐสวิสฯ ยินดีที่การเลือกตั้งประธานาธิบดีแห่งสมาพันธรัฐสวิสฯ เป็นไปอย่างราบรื่น พร้อมชื่นชมความสัมพันธ์อันดีระหว่างไทยกับสมาพันธรัฐสวิสฯ ที่มีมาอย่างยาวนาน โดยเฉพาะในระดับราชวงศ์ ทั้งนี้ เชื่อมั่นว่าด้วยประสบการณ์ของเอกอัครราชทูตสมาพันธรัฐสวิสฯ จะช่วยส่งเสริมความสัมพันธ์และความร่วมมือระหว่างกันให้มีความแน่นแฟ้นมากขึ้น ตลอดจน เน้นย้ําว่า รัฐบาลพร้อมทํางานร่วมกับสมาพันธรัฐสวิสฯ เพื่อผลักดันความร่วมมือระหว่างกันให้เกิดผลเป็นรูปธรรมต่อไป
เอกอัครราชทูตสมาพันธรัฐสวิสฯ ขอบคุณรัฐมนตรีประจําสํานักนายกรัฐมนตรีที่สละเวลาให้เข้าพบ ยืนยันพร้อมทํางานร่วมกับรัฐบาลไทยเพื่อส่งเสริมความสัมพันธ์และความร่วมมืออันดีระหว่างกันในทุกมิติ โดยเฉพาะทางด้านการค้า ที่ไทยถือเป็นตลาดที่ใหญ่เป็นอันดับสองในอาเซียน ขณะเดียวกันเมื่อปี 2561 สมาพันธรัฐสวิสฯ เป็นคู่ค้าอันดับที่ 15 ของไทย
ทั้งสองฝ่ายเห็นพ้องส่งเสริมความร่วมมือระหว่างกันในด้านต่าง ๆ โดยเฉพาะในด้านวิทยาศาสตร์ เทคโนโลยี และนวัตกรรม ซึ่งเป็นด้านที่สมาพันธรัฐสวิสฯ มีความเชี่ยวชาญ โดยทั้งสองสนับสนุนให้มีการแลกเปลี่ยนองค์ความรู้และบุคลากรระหว่างกัน โดยเฉพาะในสาขาเกี่ยวกับเทคโนโลยีทางการเงิน (Financial technology: Fintech) เทคโนโลยีหุ่นยนต์ (Robotics) และปัญญาประดิษฐ์ (Artificial Intelligence: AI) เป็นต้น ซึ่งทางสมาพันธรัฐสวิสฯ มีความเชี่ยวชาญ ด้านการท่องเที่ยว ไทยและสมาพันธรัฐสวิสฯ หวังที่จะผลักดันให้ทั้งสองฝ่ายต่างเป็นหนึ่งในจุดหมายหลักในการท่องเที่ยวของกันและกัน โดยรัฐมนตรีประจําสํานักนายกรัฐมนตรีกล่าวยืนยันว่า รัฐบาลพร้อมดูแลความปลอดภัยของนักท่องเที่ยวเป็นอย่างดี และไทยให้ความสําคัญกับการดําเนินมาตรการตรวจคัดกรองเชื้อไวรัสโคโรนาอย่างเคร่งครัด ด้านการศึกษา ทั้งสองฝ่ายยินดีที่มีความร่วมมือที่ใกล้ชิดในทุกระดับ ตั้งแต่ระดับปฐมวัยถึงระดับอุดมศึกษา และพร้อมสานต่อความร่วมมือระหว่างกันต่อไป โดยหวังว่าสถาบันการศึกษาอื่น ๆ ของสมาพันธรัฐสวิสฯ จะพิจารณาร่วมมือกับไทยมากขึ้น รวมถึงด้านธุรกิจ SMEs และ startup ซึ่งสมาพันธรัฐสวิสฯ เห็นว่า ไทยถือเป็นศูนย์กลางในภูมิภาคในด้านนี้ โดยทั้งสองเห็นว่ามีส่วนสําคัญในการพัฒนาเศรษฐกิจของทั้งสองประเทศให้แน่นแฟ้นมากยิ่งขึ้น
รัฐบาลไทย-ข่าวทำเนียบรัฐบาล-ปรับอัตราค่าจ้างแรงงาน 4 อุตสาหกรรม 16 สาขาอาชีพ
วันศุกร์ที่ 23 กุมภาพันธ์ 2561
ปรับอัตราค่าจ้างแรงงาน 4 อุตสาหกรรม 16 สาขาอาชีพ
รัฐบาลสนับสนุนให้แรงงาน พัฒนาทักษะฝีมืออยู่เสมอ เพื่อให้ได้รับค่าจ้างในอัตราที่สูงขึ้น และเพิ่มขีดความสามารถในการแข่งขันของตนเองในตลาดงาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลรับทราบมติของคณะกรรมการค่าจ้าง ซึ่งประกอบด้วยผู้แทนจากฝ่ายนายจ้าง ลูกจ้าง และภาครัฐ ที่ได้กําหนดอัตราค่าจ้างตามมาตรฐานฝีมือแรงงาน สําหรับแรงงานใน 4 กลุ่มอุตสาหกรรม ประกอบด้วย กลุ่มอุตสาหกรรมเหล็ก พลาสติก เฟอร์นิเจอร์ และรองเท้า โดยอัตราค่าจ้างแรงงานฝีมือระดับที่ 1 เริ่มต้นที่ 340 บาท ระดับที่ 2 เริ่มต้นที่ 400 บาท สูงสุด 600 บาทต่อวัน เพื่อให้แรงงานได้รับอัตราค่าแรงที่เหมาะสมและเป็นธรรม ส่งเสริมให้แรงงานหมั่นพัฒนาตนเองอยู่เสมอ และยังช่วยยกระดับขีดความสามารถของแรงงานไทยให้แข่งขันได้และเป็นที่ยอมรับของนานาประเทศ ส่งผลให้ภาคอุตสาหกรรมของไทยพัฒนาอย่างก้าวกระโดด ทั้งนี้ แรงงานที่ต้องการพัฒนาฝีมือสามารถสอบถามข้อมูลได้ที่กรมพัฒนาฝีมือแรงงาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยผลสำรวจล่าสุด คนไทยหย่อนการป้องกันตนเองต่อเนื่อง
วันศุกร์ที่ 7 สิงหาคม 2563
สธ.เผยผลสํารวจล่าสุด คนไทยหย่อนการป้องกันตนเองต่อเนื่อง
กระทรวงสาธารณสุข เผยผลสํารวจอยู่บ้าน หยุดเชื้อ เพื่อชาติ ล่าสุด พบประชาชนมีพฤติกรรมป้องกันตนเองลดลง โดยเฉพาะการใส่หน้ากากอนามัยตลอดเวลา เว้นระยะห่างไม่น้อยกว่า 2 เมตร ส่วนคนลงทะเบียนในแพลตฟอร์ม ไทยชนะ/ ลงชื่อในสมุดเข้าออกสถานที่ร้อยละ 68
กระทรวงสาธารณสุข เผยผลสํารวจอยู่บ้าน หยุดเชื้อ เพื่อชาติ ล่าสุด พบประชาชนมีพฤติกรรมป้องกันตนเองลดลง โดยเฉพาะการใส่หน้ากากอนามัยตลอดเวลา เว้นระยะห่างไม่น้อยกว่า 2 เมตร ส่วนคนลงทะเบียนในแพลตฟอร์ม ไทยชนะ/ ลงชื่อในสมุดเข้าออกสถานที่ร้อยละ 68
วันนี้ (7 สิงหาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ แถลงข่าว ผลสํารวจพฤติกรรมการปฏิบัติตามมาตรการ อยู่บ้าน หยุดเชื้อ เพื่อชาติ เพื่อลดการแพร่ระบาดของโรคโควิด 19 ว่า กรมสนับสนุนบริการสุขภาพได้ส่งแบบสอบถามออนไลน์ให้อาสาสมัครสาธารณสุขประจําหมู่บ้าน (อสม.) นําไปสอบถามติดตามการปฏิบัติตน ของประชาชนในการป้องกันการแพร่ระบาดของโรคโควิด 19 หลังการผ่อนปรนมาตรการในเดือน กรกฎาคม - กันยายน 2563 เพื่อนําข้อมูลไปพัฒนาข้อเสนอเชิงนโยบายในการปรับมาตรการของภาครัฐ โดยปรับปรุงข้อคําถามทุก 15 วัน
ผลสํารวจครั้งที่ 2 วันที่ 17 - 31 กรกฎาคม 2563 มีผู้ตอบแบบสอบถาม 63,619 ราย พบว่าพฤติกรรมการป้องกันตนเองเมื่อเปรียบเทียบผลการสํารวจรอบที่ 1 ระหว่างวันที่ 15 พฤษภาคม – 2 กรกฎาคมพบว่าประชาชนมีการรวมกลุ่มทางสังคมเพิ่มขึ้น พฤติกรรมการป้องกันตนเองในภาพรวมลดลงจาก 0.84 เป็น 0.79 โดยเฉพาะการระวังไม่เอามือจับหน้า จมูก ปาก การระวังไม่อยู่ใกล้คนอื่นในระยะน้อยกว่า 2 เมตร และการใส่หน้ากากอนามัยตลอดเวลา ส่วนพฤติกรรมของประชาชนในการขับเคลื่อน“ตําบลวิถีชีวิตใหม่ ปลอดภัยจากโควิด19”มากที่สุดคือ พฤติกรรมการป้องกันตัวในชุมชน ร้อยละ 89.7 รองลงมาคือ แจ้งเจ้าหน้าที่หากพบคนในครอบครัวมีอาการ ร้อยละ 83.6 และจัดการสิ่งแวดล้อมในครัวเรือน ร้อยละ 80.7 ส่วนพฤติกรรมที่ทําน้อยที่สุด คือ การออกกําลังกายเป็นประจํา ร้อยละ 55.6 และการลงทะเบียนไทยชนะสถานที่ส่วนใหญ่ที่ไม่พบ QR CODE ของไทยชนะ หรือสมุดลงชื่อ คือ ตลาดสดและร้านค้าในตลาด ร้อยละ 59.9 รองลงมาคือ ห้างสรรพสินค้า/ซุปเปอร์มาร์เก็ต/คอมมูนิตี้มอลล์ ร้อยละ 20.9 และร้านขายของนอกห้าง ร้อยละ 11.3 ประชาชนส่วนใหญ่ยังคงลงทะเบียนไทยชนะ/ลงชื่อ ในสมุดในสถานที่ต่างๆ ร้อยละ 68.1 ส่วนที่ไม่ลงทะเบียนฯ เนื่องจากลืม ทางร้านไม่มี QR CODE หรือสมุดลงชื่อ หรือใช้ไม่เป็น
“จากผลสํารวจแสดงให้เห็นว่าขณะนี้ประชาชนเริ่มหย่อนการป้องกันตนเอง ซึ่งจะต้องร่วมมือกันทั้งประเทศ โดยข้อมูลที่ได้จะส่งให้กับคณะกรรมการควบคุมโรคติดต่อจังหวัด เพื่อรณรงค์ให้ประชาชนเห็นความสําคัญกับเรื่องนี้ ปฏิบัติตัววิถีชีวิตใหม่ เพื่อป้องกันการกลับมาแพร่ระบาดของโรคโควิด 19 โดยตั้งเป้าหมายใส่หน้ากากผ้า/หน้ากากอนามัย ใช้ช้อนกลางส่วนตัว และล้างมืออย่างสม่ําเสมอ รวมทั้งให้ผู้ประกอบการและประชาชนใช้แอปพลิเคชันไทยชนะ ให้ได้ร้อยละ 90” นายแพทย์ธเรศกล่าว
ทั้งนี้ การสํารวจ อยู่บ้าน หยุดเชื้อ เพื่อชาติ เพื่อลดการแพร่ระบาดของโรคโควิด 19 ครั้งนี้ เป็นความร่วมมือของกระทรวงสาธารณสุข องค์การอนามัยโลกสํานักงานภูมิภาคเอเชียใต้และเอเชียตะวันออก คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี สํานักงานหลักประกันสุขภาพแห่งชาติ และสํานักงานสถิติแห่งชาติ โดยได้รับทุนสนับสนุนจากองค์การอนามัยประจําประเทศไทย
**************************** 7 สิงหาคม 2563
รัฐบาลไทย-ข่าวทำเนียบรัฐบาล-สำนักงบประมาณชี้แจง การตั้งงบประมาณสมทบกองทุนประกันสังคม
วันพฤหัสบดีที่ 29 มีนาคม 2561
สํานักงบประมาณชี้แจง การตั้งงบประมาณสมทบกองทุนประกันสังคม
สํานักงบประมาณชี้แจง การตั้งงบประมาณสมทบกองทุนประกันสังคม
นายเดชาภิวัฒน์ ณ สงขลา ผู้อํานวยการสํานักงบประมาณ สํานักงบประมาณ สํานักนายกรัฐมนตรี และนายบุญชู ประสพกิจถาวร โฆษกสํานักงบประมาณ ชี้แจงประเด็นการตั้งงบประมาณสมทบกองทุนประกันสังคม ตามที่นายชวลิต วิชยสุทธิ์ อดีตรองเลขาธิการพรรคเพื่อไทย เรียกร้องให้รัฐบาลชี้แจงกรณีที่รัฐบาลไม่ได้ตั้งงบประมาณสมทบกองทุนเงินประกันสังคมที่มียอดสะสมถึง 2 แสนล้านบาท ซึ่งการไม่สมทบตามกฎหมายแสดงถึงความไม่รับผิดชอบและอาจเป็นการละเว้นการปฏิบัติตามกฎหมาย และสะท้อนว่ารัฐบาลนี้นํางบส่วนนี้ไปใช้ในโครงการต่าง ๆ ที่เป็นแนวคิดหรือนโยบายของรัฐบาล นั้น สํานักงบประมาณขอเรียนชี้แจง ดังนี้
สํานักงบประมาณได้จัดสรรงบประมาณเพื่อสมทบกองทุนประกันสังคมมาอย่างต่อเนื่อง โดยในปีงบประมาณ พ.ศ. 2560 ได้จัดสรรงบประมาณสมทบกองทุนประกันสังคม จํานวน 40,585.1154 ล้านบาท เพิ่มขึ้นจากปีงบประมาณ พ.ศ. 2559 จํานวน 13,385.2954 ล้านบาท และในปีงบประมาณ พ.ศ. 2561 ได้จัดสรรงบประมาณสมทบกองทุนประกันสังคม จํานวน 42,620.4695 ล้านบาท เพิ่มขึ้นจากปีงบประมาณ 2560 จํานวน 2,035.3541 ล้านบาท ทั้งนี้ เป็นการจัดสรรงบประมาณตามภาระค่าใช้จ่ายที่เกิดขึ้นจริงในปีที่ผ่านมา สําหรับภาระที่รัฐบาลจะต้องสมทบกองทุนประกันสังคมที่ยังค้างชําระ จํานวน 55,867.1821 ล้านบาท นั้น สํานักงบประมาณจะพิจารณาจัดสรรงบประมาณให้ในโอกาสต่อไป
------------------------------